CELEX: 32012R0868
Language: et
Date: 2012-09-24 00:00:00
Title: Komisjoni rakendusmäärus (EL) nr 868/2012, 24. september 2012 , milles käsitletakse asorubiini lubamist kasside ja koerte söödalisandina  EMPs kohaldatav tekst

25.9.2012   
            
            
               ET
            
            
               Euroopa Liidu Teataja
            
            
               L 257/3
            
         KOMISJONI RAKENDUSMÄÄRUS (EL) nr 868/2012,
   24. september 2012,
   milles käsitletakse asorubiini lubamist kasside ja koerte söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise põhjused ja menetlused. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Direktiivi 70/524/EMÜ alusel on antud tähtajatu luba asorubiini (teise nimega karmoisiin) kasutamiseks kasside ja koerte söödalisandina, mis kuulub kategooria „värvained” rubriigi „muud ühenduse eeskirjadega toiduainete värvimiseks lubatud ained kui patentsinine V, happeline briljantroheline BS ja kantaksantiin” alla. Kõnealune söödalisand kanti seejärel vastavalt määruse (EÜ) nr 1831/2003 artikli 10 lõikele 1 ühenduse söödalisandite registrisse kui olemasolev toode.
            
         
               (3)
            
            
               Kooskõlas määruse (EÜ) nr 1831/2003 artikli 10 lõikega 2 on esitatud asorubiini kui kasside ja koerte söödalisandi uuesti hindamiseks taotlus, milles sooviti, et kõnealune söödalisand liigitataks söödalisandite kategooriasse „organoleptilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 31. jaanuari 2012. aasta arvamuses (3) järeldusele, et kavandatud kasutustingimuste korral ei avalda asorubiin kahjulikku mõju ei loomatervisele ega keskkonnale ning on tõhus värvaine. Toiduohutusamet järeldas, et kasutajate ohutusega ei teki probleeme, kui rakendatakse asjakohaseid kaitsemeetmeid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               Asorubiini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud tingimustel.
            
         
               (6)
            
            
               Kuna asorubiini lubamise tingimusi muudetakse ja kuna puudub otsene kohene mõju ohutusele, siis tuleks enne loa andmist lasta piisavalt aega mööduda, et huvitatud isikud saaksid ennast ette valmistada loa andmisest tulenevate uute nõuete täitmiseks Lisaks on asjakohane ette näha üleminekuperiood direktiivi 70/524/EMÜ alusel lubatud olemasolevate asorubiini varude ja asorubiini sisaldava sööda ärakasutamiseks.
            
         
               (7)
            
            
               Ettevõtjate jaoks on ülearu keerukas kohandada korduvalt ja ühe päevaga sellise sööda märgistust, mis sisaldab erinevaid söödalisandeid, millele on üksteise järel antud luba vastavalt määruse (EÜ) nr 1831/2003 artikli 10 lõikes 2 sätestatud menetlusele ning mille puhul tuleb täita uusi märgistamise eeskirju. Seega on asjakohane näha ette aeg märgistuse sujuvaks muutmiseks, et vähendada ettevõtjate halduskoormust.
            
         
               (8)
            
            
               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Luba
   Lisas kirjeldatud ainet asorubiin, mis kuulub söödalisandite kategooriasse „organoleptilised lisandid” ja funktsionaalrühma „värvained” (i) ained, mis annavad söödale värvuse või taastavad selle), lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Märgistamisnõuded
   Asorubiini sisaldav sööt märgistatakse käesoleva määruse kohaselt hiljemalt 25. maiks 2013.
   Samas võib asorubiini sisaldavat ja direktiivi 70/524/EMÜ kohaselt enne 25. maid 2013 märgistatud sööta turule viia, kuni varud on ammendatud.
   Artikkel 3
   Üleminekumeetmed
   Käesoleva määruse jõustumise kuupäeval olemasolevaid asorubiini ja asorubiini sisaldava sööda varusid võib jätkuvalt turule viia ja kasutada direktiivis 70/524//EMÜ sätestatud tingimuste kohaselt, kuni need on ammendatud.
   Artikkel 4
   Jõustumine
   Käesolev määrus jõustub 25. novembril 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. september 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  EFSA Journal (2012); 10(2):2570
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg toimeainet täissööda kg kohta, mille niiskusesisaldus on 12 %
               
            
                  
                     Organoleptiliste lisandite kategooria. Funktsionaalrühm: värvained
                  
               
            
                  2a122
               
               
                  —
               
               
                  Asorubiin või karmoisiin
               
               
                  
                               
                           
                           
                              
                                 Söödalisandi koostis
                              
                              asorubiin
                           
                        
                               
                           
                           
                              
                                 Toimeaine kirjeldus
                              
                              
                                          1.
                                       
                                       
                                          Keemiline nimetus: dinaatrium-4-hüdroksü-3-(4-sulfonato-1-naftüülaso)-naftaleen-1-sulfonaat.
                                       
                                    
                                          2.
                                       
                                       
                                          Sünonüümid: karmoisiin, CI toidupunane 3.
                                       
                                    
                                          3.
                                       
                                       
                                          EINECSi nr 222-657-4
                                       
                                    
                                          4.
                                       
                                       
                                          Keemiline valem: C20H12N2Na2O7S2
                                          
                                       
                                    
                                          5.
                                       
                                       
                                          Puhtus
                                          
                                                      5.1.
                                                   
                                                   
                                                      Analüüs: värvainete sisalduse alammäär 85 %, ümber arvutatuna naatriumsooladeks.
                                                   
                                                
                                                      5.2.
                                                   
                                                   
                                                      4-aminonaftaleen-1-sulfoonhape ja 4-hüdroksünaftaleen-1-sulfoonhape: kuni 0,5 %.
                                                   
                                                
                                                      5.3.
                                                   
                                                   
                                                      Lisavärvained: kuni 2,0 %.
                                                   
                                                
                                                      5.4.
                                                   
                                                   
                                                      Vees lahustumatud ained: kuni 0,2 %.
                                                   
                                                
                                                      5.5.
                                                   
                                                   
                                                      Sulfoonimata primaarsed aromaatsed amiinid: mitte üle 0,01 % (ümberarvutatuna aniliiniks).
                                                   
                                                
                                                      5.6.
                                                   
                                                   
                                                      Eetriga ekstraheeritavad ained mitte üle 0,2 % neutraalses keskkonnas.
                                                   
                                                
                                    
                        
                               
                           
                           
                              
                                 Analüüsimeetod
                                  (1)
                              
                              Asorubiini kindlaksmääramiseks söödalisandis: spektrofotomeetria vees lainepikkusel 516 nm ja õhekihikromatograafia (TLC) (FAO/WHO ühise lisaainete eksperdikomisjoni (JECFA) monograafia nr 1 (4) lisaainete spetsifikatsioonide kogumik).
                              Asorubiini määramiseks söödalisandis: spektrofotomeetria vesilahuses lainepikkusel 516 nm (komisjoni direktiiv 2008/128/EÜ) (2).
                           
                        
               
                  Kassid ja koerad
               
               
                  —
               
               
                  —
               
               
                  176
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutajate ohutus: käitlemisel kasutada respiraatorit, kaitseprille ja nahakaitsevahendeid.
                           
                        
               
                  25. november 2022
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  ELT L 6, 10.1.2009, lk 20.